钦定古今图书集成/明伦汇编/氏族典/第155卷 > 《廖用贤尚友录》 > 樊晔
## 钦定古今图书集成/明伦汇编/氏族典/第155卷 > 《廖用贤尚友录》 > 樊晔

按《后汉书樊晔传》：“晔字仲蕐，南阳新野人也。与光武
少游旧。建武初，征为侍御史，迁河东都尉，迁扬州牧，
教民耕田种树理家之术。视事十馀年，坐法左转轵
长。隗嚣灭后，陇右不安，乃拜晔为天水太守。政严猛，
好申韩法，善恶立断，吏人畏之。凉州为之歌曰：‘游子
常苦贫，力子天所富。宁见乳虎穴，不入冀府寺’。大笑
期必死，忿怒或见置。嗟我樊府君，安可再遭值！”视事
十四年卒官